Keperluan

**Keperluan** (juga di : **kebutuhan**, lihat etimologi) adalah segala sesuatu yang diturut manusia untuk mempertahankan kelangsungan hidupnya melalui pencapaian kesejahteraan yang semula jadi. Keperluan juga merupakan suatu keadaan perasaan kekurangan terhadap pemuas dasar tertentu. Keperluan ini tidak diciptakan oleh masyarakat atau pemasar tetapi sudah sebati lam jaringan biologi dan keadaan diri manusia.

Keperluan dapat dibezakan berdasarkan tingkat kepentingan, waktu, sifat, dan subjeknya. Pemenuhan keperluan dapat berupa sebarang benda yang wujud ketara mahupun tidak termasuk barang atau jasa khidmat. Setiap manusia memiliki keperluan yang berbeda-beda dan dipengaruhi oleh keadaan alam, agama, adat, dan peradaban. Sifat keperluan tidak terbatas malah selalu berubah mengikut keadaan.

## Etimologi
Kata dasar *perlu*  serapan  yang pada asalnya membawa maksud "takuk" yang kemudiannya diluaskan ertinya kepada "perkara yang diikat [yakni diwajibkan] Tuhan kepada seseorang yang dihukum jika meninggalkannya" secara mengias kepada sifat kekal atau sebati sesuatu yang terikat kepada seseorang seperti takuk yang dibubuh pada busur untuk menahan anak panah yang hendak ditarik lepas. Suku kata kedua kata ini yang menunjukkan bunyi konsonan malaran tak geser sisian gusi (/l/) berbanding bunyi letupan gusi bersuara (/d/) kerana perkataan tersebut difahamkan terpinjam dari lahjah Arab dituturkan para peniaga Hadramaut yang berlayar ke Nusantara pada abad ke-14 yang pada ketika itu menyebut huruf  ''dhad'' mendekati geseran sisian gusi bersuara (/ɮ/); corak ini juga boleh diperhatikan pada kata-kata  *hafal* (pinjaman  *ḥafaẓa* ) serta  *larat* dan  *melarat* (pinjaman  *madharrah*).

Istilah *perlu* dapat dijumpai dalam seberapa dialek Melayu Indonesia, cuma bahasa baku Indonesia sebaliknya menggunakan *kebutuhan* dipengaruhi kata Jawa ꦧꦸꦠꦸꦃ *butuh*; perkara ini bergeser dengan makna *butuh*  dalam bahasa Melayu yang membawa maksud "zakar" sehingga boleh kedengaran menyebalkan oleh penduduk luar pulau tersebut; pemerhatian ini paling terkenal digambarkan Hamka dari sudut pandangnya sebagai seorang asal Sumatera Barat mendengarkan kata tersebut dalam kalangan warga pulau Jawa dalam buku ''Kenangan-Kenanganku di Malaya'' (1957).

## Prinsip dasar
Keperluan didasarkan prinsip bahawa manusia merupakan makhluk yang memiliki keinginan. Dalam prosesnya, keperluan manusia tampak tersusun menjadi bertingkat-tingkat. Sesebuah keperluan yang telah dipenuhi telah hilang keutamaannya lalu akan terganti dengan satu keperluan lain yang akan muncul.

## Jenis

### Berdasarkan tahap keutamaan
Keperluan menurut tahap kepentingannya dapat dibezakan menjadi:

* **keperluan primer** - keperluan yang langsung berpengaruh terhadap kelangsungan hidup manusia sehingga sangat penting dan wajib untuk terpenuhi.
* **keperluan sekunder** - keperluan yang tidak mengganggu kelangsungan hidup tetapi sangat penting. 
* **keperluan tertier** -  keperluan terhadap barang mewah yang ditujukan untuk menunjukkan status sosial seseorang dalam suatu masyarakat.

### Berdasarkan sifat
Keperluan dapat dipenuhi melalui sifat jasmani - yakni yang berhubungan dengan kondisi tubuh (seperti makanan, pakaian, dan tempat tinggal) dan rohani yang memenuhi kepuasan batin bagi jiwa manusia.

### Berdasarkan waktu pemenuhan
Keperluan dapat dibezakan berdasarkan waktu sama ada ia dapat dipenuhi sekarang, pada masa depan, yang tidak pasti waktunya, dan sepanjang waktu. Keperluan sekarang harus dipenuhi segera dan tidak dapat ditunda. Keperluan masa depan merupakan keperluan yang bersifat persiapan dan persediaan bagi keperluan yang dapat habis secara tiba-tiba. Sedangkan keperluan yang tidak pasti waktunya merupakan keperluan yang diperlukan pada saat terjadi musibah mahupun bencana alam. Sebaiknya, keperluan sepanjang waktu adalah keperluan yang pemenuhannya memerlukan sepanjang waktu.

### Berdasarkan subjeknya
Berdasarkan subjeknya, keperluan manusia dibezakan menjadi keperluan perorangan dan keperluan kelompok. Keperluan perorangan hanya diperlukan oleh masing-masing individu yang berbeda. Sedangkan keperluan kelompok merupakan keperluan yang digunakan secara bersama-sama dalam suatu masyarakat.

### Berdasarkan sosio-budaya
Lingkungan sosial dan budaya membuat timbulnya keperluan yang berkaitan dengan tradisi dan psikologi masyarakat. Keperluan ini dibezakan menjadi keperluan sosial dan keperluan psikologis. Keperluan sosial berkaitan dengan strata sosial yang membentuk status sosial dalam masyarakat. Sedangkan keperluan psikologi lebih berkaitan dengan psikologi masyarakat yang hanya sedikit dipengaruhi oleh kondisi ekonomi. Keperluan psikologis umumnya berupa keperluan akan rasa aman. Keperluan sosial dan keperluan psikologis saling berkaitan satu sama lain.

## Rujukan


;Daftar pustaka

# 
# 
# 
# 
# 
# 

## Bacaan lanjut

* 
* Koltko-Rivera, Mark E. (2006). Rediscovering the later version of Maslow's hierarchy of needs: Self-transcendence and opportunities for theory, research, and unification. *Review of General Psychology* 10.4: 302